బెంగళూరు: వచ్చే ఏడాది అసెంబ్లీ ఎన్నికలు జరగబోతుండడంతో ప్రజలను ఆకట్టుకునేందుకు కర్నాటక ముఖ్యమంత్రి సిద్ధరామయ్య సిద్దమయ్యారు.  5, 10 రూపాయలకే అల్పాహారం, భోజనాలు వడ్డించేలా ‘నమ్మ’ క్యాంటీన్లు నెలకొల్పందుకు శ్రీకారం చుట్టారు. ఒక్క బెంగళూరులోనే 198 నమ్మ క్యాంటీన్లు ప్రారంభించనున్నారు. 2017-18 కర్నాటక బడ్జెట్లో భాగంగా ఈ పథకాన్ని ప్రవేశపెడుతున్నట్టు సిద్ధరామయ్య ప్రకటించారు. బెంగళూరు వ్యాప్తంగా 198 నమ్మ క్యాంటీన్లు నెలకొల్పుతామనీ.. బ్రేక్ఫాస్ట్ రూ.5, మధ్యాహ్నం భోజనం రూ.10కే అందిస్తామని కర్నాటక సీఎం వెల్లడించారు. ఇందుకోసం బడ్జెట్లో రూ. 100 కోట్లు కేటాయిస్తున్నట్టు పేర్కొన్నారు. మిగతా జిల్లాల్లో కూడా ‘సవిరుచి సంచారీ’ పేరిట సంచార క్యాంటీన్లు అందుబాటులోకి తెస్తామన్నారు. ఈ పథకంలో స్వయం సహాయక సంఘాల ద్వారా సబ్సిడీ కింద ఆహారం అందిస్తామని తెలిపారు. ‘అన్నభాగ్య’ పథకం కింద అందిస్తున్న కోటా బియ్యాన్ని 5 కిలోల నుంచి 7 కిలోలకు పెంచుతున్నామన్నారు.తమిళనాడు దివంగత ముఖ్యమంత్రి జయలలిత 2011లో ‘అమ్మ క్యాంటీన్లు’ పేరిట  తొలిసారి ఇలాంటి పథకాన్నిప్రవేశపెట్టిన సంగతి తెలిసిందే. తమిళనాడు వ్యాప్తంగా అమ్మ క్యాంటీన్లలో రూ.1కే ఇడ్లీలు, రూ.5 కేల పొంగళ్లు అందిస్తుండడంతో లక్షలాది మంది పేద ప్రజలకు ఆకలి తీర్చుకునే అవకాశం కలిగింది. అంతేకాదు.. ప్లేటు సాంబారు అన్నం రూ.5, ప్లేటు పెరుగన్నం రూ.3 పథకాలు కూడా అత్యంత ప్రజాదరణ పొందాయి. సాయంత్రం రెండు చపాతీలు, పప్పు కలిపి రూ.3కే అందిస్తారు. జయలలిత ప్రారంభించిన ఈ పథకాలు దేశవ్యాప్తంగా రాజకీయ నాయకులను ఆకర్షించాయి. ఢిల్లీ, గుజరాత్, ఆంధ్ర ప్రదేశ్, తెలంగాణ సహా పలు రాష్ట్రాల్లో ‘అమ్మ క్యాంటీన్’ మాదిరి ఆహార పథకాలను ప్రవేశపెట్టారు. తాజాగా జరిగిన ఐదురాష్ట్రాల ఎన్నికల్లో బీజేపీ విజయబావుటా ఎగరవేయడంతో.... కర్నాటకలో అధికారంలో ఉన్న కాంగ్రెస్ అప్రమత్తమైనట్టు కనిపిస్తోంది. ఆకర్షణీయమైన పథకాల ద్వారా ప్రజలకు మరింత చేరువయ్యే పనిలో పడింది.
bengaluru: vache edaadi assembley ennikalu jaragabotundadamto prajalanu aakattukunenduku karnataka mukhyamantri siddaramayya siddamayyaaru.  5, 10 roopaayalake alpaharam, bhojanaalu vaddinchela ‘namma’ cantinlu nelakolpanduku srikaram chuttaaru. okka bengalurulone 198 namma cantinlu praarambhinchanunnaaru. 2017-18 karnataka badjetlo bhagamga ee pathakaanni pravesapedutunnattu siddaramayya prakatinchaaru. bengaluru vyaaptamgaa 198 namma cantinlu nelakolputamani.. brakfast roo.5, madhyaahnam bhojanam roo.10kee andistaamani karnataka cm velladinchaaru. indukosam badjetlo roo. 100 kotlu ketayistunnattu perkonnaru. migata jillaallo kuudaa ‘saviruchi sanchaarii’ paerita sanchaara cantinlu andubaatuloki testaamannaaru. ee pathakamlo swayam sahayaka sanghaala dwara subsidy kinda aahaaram andistaamani telipaaru. ‘annabhagya’ pathakam kinda andistunna kota biyyanni 5 kilola nunchi 7 kilolaku penchutunnaamannaaru.tamilanadu divangata mukhyamantri jayalalita 2011loo ‘amma cantinlu’ paerita  tolisari ilanti pathakaannipravesapetta sangati telisinde. tamilanadu vyaaptamgaa amma cantinlalo roo.1kee idleelu, roo.5 kela pongallu andistundadamto lakshalaadi mandi pedha prajalaku aakali teerchukune avakaasam kaligindi. antekaadu.. plaetu saambaaru annam roo.5, plaetu perugannam roo.3 pathakaalu kuudaa atyanta prajaadarana pondaayi. saayantram rendu chapaatiilu, pappu kalipi roo.3kee andistaaru. jayalalita praarambhinchina ee pathakaalu desavyaaptamgaa rajakeeya naayakulanu aakarshinchaayi. dhilli, gujarat, aandhra pradesh, telamgaana sahaa palu rashtrallo ‘amma cantin’ maadiri aahaara pathakaalanu pravesapettaaru. taajaagaa jarigina aidurashtrala ennikallo bgfa vijayabavuta egaraveyadamtho.... karnatakalo adhikaaramlo unna congress apramattamainattu kanipistondi. aakarshaneeyamaina pathakaala dwara prajalaku marinta cheruvayye panilo padindi.